टिकट मिलने के बाद उज्जैन पहुंची साध्वी प्रज्ञा, महाकाल का किया दर्शन
मध्य प्रदेश की बहुचर्चित भोपाल लोकसभा सीट से बीजेपी प्रत्याशी साध्वी प्रज्ञा ठाकुर महाकाल में दर्शन करने पहुंचीं। साध्वी प्रज्ञा ने कहा कि पूर्व मुख्यमंत्री दिग्विजयसिंह उनके लिए कोई चुनौती नहीं है।
उज्जैन। मध्य प्रदेश की बहुचर्चित भोपाल लोकसभा सीट से बीजेपी प्रत्याशी साध्वी प्रज्ञा ठाकुर महाकाल में दर्शन करने पहुंचीं। साध्वी प्रज्ञा ने कहा कि पूर्व मुख्यमंत्री दिग्विजय सिंह उनके लिए कोई चुनौती नहीं है। धर्म का मतलब केवल पूजा पद्धति तक सीमित नहीं है। कुछ लोग धर्म की आड़ लेकर नाटक करते हैं। मगर जनता सब जानती है।
उन्होंने कहा कि ये चुनाव धर्म और अधर्म के बीच युद्ध की तरह है और इसमें जीत धर्म की होगी। बता दें कि बुधवार को बीजेपी ने साध्वी प्रज्ञा ठाकुर को भोपाल से प्रत्याशी बनाया। जिसके बाद से वह प्रचार में लग गई है।
प्रज्ञा ठाकुर का उज्जैन से पुराना नाता रहा है। 1996 से लेकर 1998 तक वह अखिल भारतीय विद्यार्थी परिषद की संगठन मंत्री रहीं और उज्जैन में काम किया। उस दौरान 'मिस मालवा" प्रतियोगिता का प्रज्ञा ने विरोध किया था। जिसके बाद वह चर्चा में आ गई थी।